CELEX: 32016R0907
Language: sl
Date: 2016-06-09
Title: Uredba Sveta (EU) 2016/907 z dne 9. junija 2016 o razveljavitvi Uredbe (ES) št. 174/2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali in Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali

10.6.2016   
            
            
               SL
            
            
               Uradni list Evropske unije
            
            
               L 153/1
            
         UREDBA SVETA (EU) 2016/907
   z dne 9. junija 2016
   o razveljavitvi Uredbe (ES) št. 174/2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali in Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2016/917 z dne 9. junija 2016 o razveljavitvi Sklepa 2010/656/SZVP o podaljšanju omejevalnih ukrepov proti Slonokoščeni obali (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Varnostni svet Združenih narodov je 28. aprila 2016 sprejel Resolucijo Varnostnega sveta Združenih narodov 2283 (2016), v kateri s takojšnjim učinkom ukinja vse sankcije ZN proti Slonokoščeni obali.
            
         
               (2)
            
            
               Dne 29. oktobra 2010 je Svet razveljavil Skupno stališče 2004/852/SZVP (2).
            
         
               (3)
            
            
               Dne 9. junija 2016 je Svet razveljavil Sklep 2010/656/SZVP (3).
            
         
               (4)
            
            
               Uredbi Sveta (ES) št. 174/2005 (4) in (ES) št. 560/2005 (5) bi bilo zato treba razveljaviti –
            
         SPREJEL NASLEDNJO UREDBO:
   Člen 1
   Uredba (ES) št. 174/2005 in Uredba (ES) št. 560/2005 se razveljavita.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 9. junija 2016
      
         
            Za Svet
         
         
            Predsednik
         
         G.A. VAN DER STEUR
      
   
   
      (1)  Glej stran 38 tega Uradnega lista.
   
      (2)  Skupno stališče Sveta 2004/852/SZVP z dne 13. decembra 2004 o omejevalnih ukrepih proti Slonokoščeni obali (UL L 368, 15.12.2004, str. 50).
   
      (3)  Sklep Sveta 2010/656/SZVP z dne 29. oktobra 2010 o podaljšanju omejevalnih ukrepov proti Slonokoščeni obali (UL L 285, 30.10.2010, str. 28).
   
      (4)  Uredba Sveta (ES) št. 174/2005 z dne 31. januarja 2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali (UL L 29, 2.2.2005, str. 5).
   
      (5)  Uredba Sveta (ES) št. 560/2005 z dne 12. aprila 2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (UL L 95, 14.4.2005, str. 1).